हम अथवा मैं न तो किसी शरीर को ही कहा जाता है और न हम कोई वस्तु या पदार्थ ही होता है। तब प्रश्न यह बनता है कि ‘हम’ शरीर है ही नहीं, कोई वस्तु भी नहीं है, तो है क्या ? विचार करने और शोध करने पर आभास हुआ कि ‘हम’ कोई शरीर या वस्तु नहीं है, यह तो शब्द-सत्ता से युक्त ‘अस्तित्व’ मात्र है, जो शरीरों से युक्त रहने पर प्रयुक्त होता रहता है। नासमझदारी के कारण अज्ञानी व्यक्ति शरीर को ही हम या मैं समझ बैठता है, जो भूल एवं भ्रम के अलावा कुछ भी नहीं है।